ΓΡΑΠΤΗ ΕΡΩΤΗΣΗ E-0162/01

υποβολή: Salvador Garriga Polledo (PPE-DE) προς την Επιτροπή

(31 Ιανουαρίου 2001)

Θέμα: Πρότυπο λειτουργίας για συνεργαζόμενους φορείς σε κοινοτικές δράσεις γενικού ενδιαφέροντος

Η κρίση που διέρχεται το Ίδρυμα για τις Σχέσεις Ευρώπης-Λατινικής Αμερικής (IRELA) πρέπει να χρησιμεύσει ως βάση για τον προβληματισμό που επιβάλλεται ναπάρξει ως προς ένα συγκεκριμένο πρότυπο που θα διέπει τη λειτουργία φορέων όπως το IRELA, οι οποίοι αναπτύσσουν δραστηριότητες ειδικού κοινοτικού ενδιαφέροντος, ώστε να δικαιολογούν την στήριξη από τον προϋπολογισμό της ΕΕ.

Είναι προφανές ότι πρέπει να ενισχύονται οι δραστηριότητες των φορέων αυτού του είδους, δεδομένου ότι η Ευρωπαϊκή Ένωση και το εκτελεστικό της όργανο αδυνατούν να αναλάβουν δραστηριότητες που δεν εντάσσονται στο πλαίσιο των θεσμικών δραστηριοτήτων τους. Είναι όμως ακόμη περισσότερο προφανές ότι πρέπει ναπάρχει ένα πρότυπο το οποίο να προλαμβάνει τις κακές εκπλήξεις, όπως αυτή που προαναφέρθηκε, καθώς και τους αυτοσχεδιασμούς για την αντιμετώπιση ενδεχόμενων κρίσεων.

Συμφωνεί η Επιτροπή ότι θα πρέπει να προτείνει ένα πρότυπο λειτουργίας φορέων που συνεργάζονται σε κοινοτικές δράσεις γενικού ενδιαφέροντος, ώστε να εξασφαλίζεται η απρόσκοπτη ανάπτυξη των δραστηριοτήτων τους και να δικαιολογούνται δεόντως οι ενισχύσεις που λαμβάνουν από τον προϋπολογισμό της ΕΕ;

Απάντηση της κας Schreyer εξ ονόματος της Επιτροπής

(29 Μαρτίου 2001)

Από το 1996, το Κοινοβούλιο παρακολουθεί προσεκτικά τους γενικούς όρους που διέπουν τις επιδοτήσεις βάσει του προϋπολογισμού της Ένωσης, ειδικά όσον αφορά τη χορήγηση πόρων οι οποίοι είναι εγγεγραμμένοι στο μέρος Α (διοικητικές δαπάνες) του προϋπολογισμού και τον έλεγχό τους. Έχειπερψηφίσει τις παρατηρήσεις του προϋπολογισμού που διέπουν τους όρους που θα πρέπει να πληρούν οι πιθανοί δικαιούχοι. Η Επιτροπή λαμβάνειπόψη της αυτούς τους όρους κατά τη διαχείριση των σχετικών κονδυλίων του προϋπολογισμού και ενημερώνει το Κοινοβούλιο σχετικά με τις χορηγούμενες επιδοτήσεις.

Το εγχειρίδιο σχετικά με τη διαχείριση των επιδοτήσεων που ενέκρινε η Επιτροπή τον Ιούλιο 1998(1), το οποίο ισχύει από την 1η Ιανουαρίου 1999, περιλαμβάνει συστάσεις σχετικά με την καλή χρήση των κοινοτικών πόρων από τους δικαιούχους των επιδοτήσεων. Ορίζει συγκεκριμένα ότι οι δικαιούχοι θα πρέπει να αποτελούν αντικείμενο παρακολούθησης και τελικού ελέγχου και ναποβάλλονται εκθέσεις σχετικά με την εκτέλεση των επιδοτούμενων δράσεων καθώς και σχετικές δημοσιονομικές καταστάσεις οι οποίες πρέπει να συμπληρώνουν τον προσωρινό προϋπολογισμό ο οποίος χρησίμευσε ως βάση για τονπολογισμό της κοινοτικής επιδότησης. Στο εγχειρίδιο αυτό αναφέρεται επίσης ότι οι διατάκτες θα πρέπει να εισπράττουν όλα τα ποσά που κατεβλήθησαν αχρεωστήτως ή επέτρεψαν στο δικαιούχο να αποκομίσει κέρδη.

Η πρόταση ανασύνταξης του δημοσιονομικού κανονισμού της 21ης Δεκεμβρίου 1977, η οποία εγκρίθηκε από την Επιτροπή στις 26 Ιουλίου 2000(2) και έχειποβληθεί τώρα για εξέταση στα άλλα όργανα, ενισχύει αυτές τις διατάξεις και προβλέπει ότι θα πρέπει να εφαρμόζονται σε σχέση με όλες τις επιδοτήσεις που χορηγούνται κατευθείαν στους δικαιούχους, ανεξάρτητα αν εμπίπτουν στο πλαίσιο ενός προγράμματος ή όχι. Η πρόταση ανασύνταξης επιβεβαιώνει την ανάγκη ελέγχου των εκθέσεων πουποβάλλουν οι δικαιούχοι των επιδοτήσεων πριν τη χορήγηση του τελικού ποσού της επιδότησης, χωρίς βέβαια να προδικάζεται το αποτέλεσμα των μεταγενέστερων ελέγχων που θα πραγματοποιήσει το Ελεγκτικό Συνέδριο. Επιβάλλει δε την είσπραξη των αχρεωστήτως καταβληθέντων ανεξαρτήτως αιτίας. Η πρόταση αυτή προβλέπει τέλος τη δυνατότητα αφενός να ζητηθεί εγγύηση από το δικαιούχο ότι θα εκπληρώσει τιςποχρεώσεις του και αφετέρου να αποκλειστούν από τις διαδικασίες χορήγησης επιδοτήσεων όσοι έχουν βρεθείπεύθυνοι για απάτες ή για παραβίαση προηγούμενων σημαντικών τουςποχρεώσεων.

Η Επιτροπή θεωρεί ότι εκτός από αυτούς τους κανόνες της καλής δημοσιονομικής διαχείρισης δενπάρχει λόγος να αναμειχθεί στην οργάνωση και στη λειτουργία όλων των δικαιούχων κοινοτικών επιδοτήσεων, οι οποίοι αποτελούν μία μεγάλη και ετερογενή ομάδα οργανισμών με ποικίλες μορφές και ποικίλα καθεστώτα και εκπροσωπούν την κοινωνία των πολιτών.

(1) SEC(98)1191 τελικό.

(2) COM(2000)461 τελικό.